2.9.2014 Euroopa Liidu Teataja L 262/5 OTSUSED EUROOPA ÜLEMKOGU OTSUS, 30. august 2014, millega valitakse Euroopa Ülemkogu eesistuja (2014/638/EL) EUROOPA ÜLEMKOGU, võttes arvesse Euroopa Liidu lepingut, eriti selle artikli 15 lõiget 5, ning arvestades järgmist: (1) — 30. novembril 2014 lõpeb Euroopa Ülemkogu praeguse eesistuja Herman VAN ROMPUY ametiaeg. (2) — Seetõttu tuleks valida uus Euroopa Ülemkogu eesistuja, ON VASTU VÕTNUD KÄESOLEVA OTSUSE: Artikkel 1 Donald TUSK valitakse Euroopa Ülemkogu eesistujaks ajavahemikuks 1. detsembrist 2014 kuni 31. maini 2017. Artikkel 2 Nõukogu peasekretär teeb käesoleva otsuse Donald TUSKile teatavaks. Artikkel 3 Käesolev otsus avaldatakse Euroopa Liidu Teatajas. Brüssel, 30. august 2014 Euroopa Ülemkogu nimel eesistuja H. VAN ROMPUY